تورکیه، پاکیستان‌دا سئچیم میتینگین‌ده باش وئره‌ن ترور سالدیریسینی ان گوج‌لو شکیل‌ده قینا‌دی و پاکیستان خالقینا باش‌ساغ‌لیغی وئردی.
خاریجی ایشلر باخانلیغیندان وئریلن یازی‌لی آچیقلامادا، اؤلکه‌نین بلوچستان ایالتینین مستونگ ائلچه‌سینده ائدیلن سئچیم میتینگین‌ده میدانا گلن سالدیریدا چوخ ساییدا انسانین حیاتینی ایتیردیگی و یارالاندیغینین بؤیوک کدرله اؤیرنیلدیگی بیلدیریلدی.
سالدیریدان اؤترو پاکیستانا باش‌ساغ‌لیغی وئریلن آچیقلامادا، "بو ایرنج ترور ائیلمینی ان گوج‌لو شکیل‌ده لعنتله‌ییریک. حیاتینی ایتیره‌نلره الله‌دان رحمت، یارالیلارا عاجل شفا و پاکیستان حکومتیله دوست و قارداش پاکیستان خالقینا باش‌ساغ‌لیغی دیله‌ییریک" ایفاده‌سینه یئر وئریلدی.
